Jabarkan Lair lan wiyata dari Ali Mustafa Yaqub dalam bahasa jawa

Ali Mustafa Yaqub lair ing surya 2 Maret 1952 ing Désa Kemiri, Kacamatan Subah, Kabupatèn Batang, Jawa Tengah. Panjenengané minangka putra kapapat saka enem tunggal. Bapaké aran H. Yaqub lan ibuné aran Hj. Habibah. Saka SD nganti SMP, Ali Mustafa Yaqub sekolah ana kuthané dhéwé. Sawisé tamat SMP, panjenengané banjur krenteg kanggo nyinaoni agama. Déning bapaké, panjenengané dilebokaké menyang Pesantrèn Seblak, Jombang nganti tingkat tsanawiyah saka 1966 tekan 1969. Panjenengané mbacutaké nyantri ana ing Pesantrèn Tebuireng, Jombang, Jawa Wétan dungkap rong taun tekan 1971. Ing 1976, panjenengané lumebu program sarjana Fakultas Syariah Pawiyatan Luhur Hasyim Asya'ri.

Ing Tebuireng, Kyai Ali timur sinau marang para ngulama, ing antarané: KH. Idris Kamali, KH. Adlan Ali, KH. Shobari, lan KH. Syansuri Badawi. Saliyané iku, panjenengané uga ngapalaké sawenèh kitab kaya ta: Matan Jurumiyyah, al-Baiqûniyyah, Alfiyyah ibnu Malik, lan al-Waraqât. Lulus ing 1985, Ali Mustafa Yaqub banjur njupuk program magister ing Pawiyatan Luhur Muhammad Ibnu Saud, Riyadh, Arab Saudi kanthi milih jurusan tapsir lan ngèlmu kadis. Saliyané ngangsu kawruh, panjenengané uga antuk gati mulang ing almamateré kanggo kajian kitab kuning lan basa Arab.

Sawisé lulus S2, panjenengané milih bali menyang Indonésia. Ing 2005, panjenengané sekolah manèh ana program dhoktor ing Pawiyatan Luhur Nizamia, Hyderabad, Indhia. Satengahing 2008, Ali Mustafa Yaqub bisa ngrampungi program dhoktoré ing konsèntrasi Ukum Islam kanthi dhisertasiné kang asesirah "Ma’āyīr al-Ḥalāl wa al-Ḥarām fī al-Aṭ’imah wa al-Asyribah wa al-Adwiyah wa al-Mustakhḍarāt al Tajmīliyyah Alā Ḍaū‟ al-Kitāb wa al-Sunnah" saka bimbingané Muhammad Ḥasan Hitou, Dhirektur Lembaga Pasinaon Islam Internasional ing Frankfurt, Jerman.